Nota de prensa  
22/1/2022

**Dia de plata per als espanyols Núria Castan i Abel Moga a l'espectacular inici del Freeride World Tour 2022 a Baqueira Beret**

* ***Baqueira Beret fa d'immillorable amfitriona de la primera prova del Freeride World Tour celebrada a Espanya amb 4.500 espectadors aclamant les evolucions dels riders i celebrant les medalles de plata per a la catalana Núria Castan en surf de neu i per a l'aranès Abel Moga en esquí que ha fet embogir el públic.***
* ***El Wildcard Max Palm guanya en esquí homes amb el primer doble backflip de la història del FWT***

Dia històric per al freeride s’ha viscut el dissabte 22 de gener amb un gran èxit la primera parada del Freeride World Tour 2022 a l'estació de la Val d’Aran i Valls d’Àneu. Amb unes condicions espectaculars, una afició local entregada que ha sumat més de 4.500 persones i unes actuacions de primer nivell per part dels 44 riders classificats, l'esdeveniment ha deixat la seva marca com la primera prova del FWT celebrada a Espanya.

S'ha desenvolupat la competició amb una capa de neu pols i unes condicions meteorològiques anticiclòniques però de molt de fred, a primera hora del matí es comptaven -10º C a Beret. Sens dubte, l'organització i els esquiadors i els snowboarders han sabut trobar bona neu a l'àrea del Baciver.

El dia ha començat amb la categoria de Snowboard femení. La veterana **Erika Vikander** ha aconseguit un brillant inici de temporada amb una línia suau i una seqüència de salts que li han permès emportar-se la victòria, primera de la seva carrera al tour. En segon lloc ha quedat **Núria Castán Barón** (ESP), que anava com a Wildcard i ha demostrat tenir el nivell per seguir entre les millors del món. La catalana ha manifestat que estava “molt agraïda per la Wildcard que em van donar per competir a Baqueira i aquest segon lloc em motiva molt per continuar lluitant la resta de temporada. El freeride està creixent molt a Espanya i el que s'ha viscut avui aquí n'és una bona prova”. El tercer lloc ha estat per a **Tiphanie Perrotin** (FRA).

Amb 19 anys **Max Palm** (SWE) ha concentrat part del protagonisme en guanyar a la categoria d'esquí homes amb el primer doble backflip de la història del FWT. A aquest truc li han seguit diversos elements més de freestyle, tot en una sòlida i energètica esquiada des del cim fins a la meta. L'altra part d'aquest protagonisme ha estat, segons el lliurament del nombrós públic local, per al jove aranès **Abel Moga** (ESP) de només 20 anys, que ha enfervorit el respectable que omplia l'amfiteatre natural que conforma la base del Baciver. El de Vielha ha comentat que estava “molt content i orgullós d'haver pogut competir a la meva primera prova del FWT aquí a Baqueira. Crec que ha estat una baixada molt completa i la millor manera de tornar tot el suport que estic rebent de la gent de casa. Per mi ser aquí ja era un premi, però portar-me un segon lloc era una cosa impensable fa uns quants mesos”. **Craig Murray** (NZL) ha completat el pòdium en esquí homes.

Destacar també l'actuació del rider local, artífex en bona part de l'arribada del FWT al Pirineu de Lleida, **Aymar Navarro**, que s'ha marcat una línia impossible per sorprendre els jutges encara que aquesta vegada la jugada no li ha sortit bé i ha encastat els seus ossos contra els costeruts pendents del Baciver a la cara més nord. Després de comprovar que estava totalment il·lès d'una caiguda realment forta, el de Les ha afirmat que “competir a casa amb tot aquest públic donant suport és un somni fet realitat”. Tenia confiança i ganes de fer alguna cosa gran perquè amb tota aquesta afició és difícil no estar motivat. Per desgràcia, no ha sortit com he volgut, però per sort crec que estic bé i esperem que la prova següent del FWT vagi millor”.

Pel que fa a surf de neu homes, amb **Michael Mawn** (USA) emportant-se el primer lloc gràcies als nombrosos trucs que ha completat en una línia poderosa i creativa. Tot i haver perdut la seva plaça al Tour el 2021, va ser capaç de recuperar-la a través del Freeride World Qualifier aquella mateixa temporada, i la seva victòria d'avui demostra clarament el seu lloc legítim entre els millors. **Camille Armand** (FRA) i **Cody Bramwell** (UK) han completat el podium en surf de neu masculí.

En esquí femení, **Olivia McNeill** (CAN) ha marcat un espectacular retorn al FWT després de patir una lesió el 2021. La jove canadenca ha estat capaç de connectar a la perfecció dos grans salts, mostrant una tècnica neta i agressiva per emportar-se la victòria de manera convincent a la seva categoria. En segona posició ha acabat **Hedvig Wessel** (NOR), seguida al tercer lloc per **Zuzanna Witych** (POL).

Aquest esdeveniment ha comptat amb el patrocini d'Audi i Catalana Occidente Seguros, a més de la col·laboració del Conselh Generau d'Aran, la Diputació de Lleida, l'Ajuntament del Naut Aran i el Consell Català de l'Esport

Video Declaraciones en ESP/CAT de los protagonistas españoles: <https://we.tl/t-aKmlj44Ua5>

Fotos y videos generales FWT: <https://bit.ly/3nOa6WD>Fotos ambiente del evento y podios ©TxemaTrull: <https://bit.ly/3GWtUhO>

Fotos inauguración día 21 ©TxemaTrull: <https://we.tl/t-lmmWNWjW02>

Fotos reconocimiento dia 21 ©TxemaTrull: <https://we.tl/t-SbZpPAHuLt>

Más información: [www.freerideworldtour.com](http://www.freerideworldtour.com)